เอกชนแหยงพิษการเมืองกดเศรษฐกิจ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — เอกชนห่วงเสถียรภาพการเมืองกระทบธุรกิจ
รายงานข่าวจากธนาคารแห่งประเทศไทย เปิดเผยว่า จากการแลกเปลี่ยนความคิดเห็นกับนักธุรกิจ สถาบันและสมาคมธุรกิจในสาขาต่างๆ ทั่วประเทศ 254 ราย ในไตรมาส 2 ของปี พบว่าภาวะธุรกิจโดยรวมยังคงมีทิศทางขยายตัวแม้ได้รับผลกระทบจากปัจจัยด้านการเมือง แต่อยู่ในวงจำกัด
ขณะที่อุปสงค์ในและต่างประเทศขยายตัวต่อเนื่อง ตามการฟื้นตัวของเศรษฐกิจไทยและโลก รายได้เกษตรกรที่เพิ่มขึ้น รวมถึงความเชื่อมั่นของทั้งผู้บริโภคและผู้ประกอบการที่ปรับตัวดีขึ้น
“เมื่อถามมุมมองไปข้างหน้า ผู้ประกอบการคาดว่าธุรกิจมีแนวโน้มฟื้นตัวต่อเนื่อง ปัจจัยสนับสนุนจากการใช้จ่ายภาครัฐ และแนวโน้มการเพิ่มขึ้นของอุปสงค์ จึงวางแผนการลงทุนเพิ่มขึ้น แต่ปัญหาทางการเมือง ความไม่แน่นอนของเศรษฐกิจ และการปรับราคาสินค้า เป็นปัจจัยเสี่ยงของการดำเนินธุรกิจ” รายงานข่าวเปิดเผย